وجدة (بالامازيغية: ⵓⵊⴷⴰ) مدينة مغربية كاينة ف عمالة وجدة أنݣاد وعاصمة جهة الشرق وأكبر مدينة فيها من ناحيت عدد السكان. المدينة لاصقة ف لحدود بين .لمغريب والدزاير، حيت بينها وبين الديوانا ديال زوج بغال غير 14 كلم، مجاورة لجبال بني يزناسن وبعيدة ب 60 كلم على الساحيل ديال المتوسط. ف 1994 احتافلات وجدة بألف عام على تأسيسها وف 2018 تختارت عاصمة ديال التقافة العربية. وهي تامن أكبر مدينة ف لمغريب حيت ساكن فيها 494.252 نسمة على حساب إحصاء 2014. لجماعة لحضرية د وجدة تابعة ل عمالة وجدة أنݣاد، جهة الشرق، ساكنين فيها 492873 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 21% نسبة سّكان لّي قاريين فوق تّانوي (تانوي و جامعة): 24,6% نسبة نّاس نّشيطين (لّي يقدرو يخدمو): 45,4% نسبة لبطالة (نّاس لّي ما خدامينش و تايقلبو على خدمة): 26,2% نسبة نّاس اللي خدامين ف دّولة (ولا لعاطلين اللي سبق ليهوم خدمو): 17% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):46,9% RGPH 2014 - Site HCP